CELEX: 32022D0736
Language: sl
Date: 2022-05-11 00:00:00
Title: Izvedbeni sklep Komisije (EU) 2022/736 z dne 11. maja 2022 o spremembi odločb 2007/305/ES, 2007/306/ES in 2007/307/ES v zvezi s prehodnim obdobjem za sledove hibridne oljne ogrščice Ms1xRf1 (ACS-BNØØ4-7xACS-BNØØ1-4), hibridne oljne ogrščice Ms1xRf2 (ACS-BNØØ4-7xACS-BNØØ2-5) in oljne ogrščice Topas 19/2 (ACS-BNØØ7-1) ter proizvodov iz njih (notificirano pod dokumentarno številko C(2022) 3009) (Besedilo v nemškem jeziku je edino verodostojno) (Besedilo velja za EGP)

13.5.2022   
               
               
                  SL
               
               
                  Uradni list Evropske unije
               
               
                  L 136/108
               
            
         IZVEDBENI SKLEP KOMISIJE (EU) 2022/736
         z dne 11. maja 2022
         o spremembi odločb 2007/305/ES, 2007/306/ES in 2007/307/ES v zvezi s prehodnim obdobjem za sledove hibridne oljne ogrščice Ms1xRf1 (ACS-BNØØ4-7xACS-BNØØ1-4), hibridne oljne ogrščice Ms1xRf2 (ACS-BNØØ4-7xACS-BNØØ2-5) in oljne ogrščice Topas 19/2 (ACS-BNØØ7-1) ter proizvodov iz njih
         
            
               (notificirano pod dokumentarno številko C(2022) 3009)
            
         
         (Besedilo v nemškem jeziku je edino verodostojno)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (1) ter zlasti člena 8(6) in člena 20(6) Uredbe,
         ob upoštevanju naslednjega:
         
                     (1)
                  
                  
                     Z odločbami Komisije 2007/305/ES (2), 2007/306/ES (3) in 2007/307/ES (4) so bila določena pravila o umiku s trga hibridne oljne ogrščice Ms1xRf1 (ACS-BNØØ4-7xACS-BNØØ1-4), hibridne oljne ogrščice Ms1xRf2 (ACS-BNØØ4-7xACS×BNØØ2-5) in oljne ogrščice Topas 19/2 (ACS-BNØØ7-1) ter proizvodov iz njih (v nadaljnjem besedilu: gensko spremenjeni material). Navedene odločbe so bile sprejete, potem ko je imetnik dovoljenja, družba Bayer CropScience AG, Komisiji sporočil, da ne namerava oddati vloge za obnovitev odobritve za gensko spremenjeni material v skladu s členom 8(4), prvi pododstavek, členom 11, členom 20(4) in členom 23 Uredbe (ES) št. 1829/2003.
                  
               
                     (2)
                  
                  
                     Vse tri odločbe so določale začetno prehodno obdobje petih let, v katerem je bilo dovoljeno živila in krmo, ki vsebujejo gensko spremenjeni material, so iz njega sestavljeni ali proizvedeni, dajati na trg v deležu, ki ne presega 0,9 %, in pod pogojem, da je ta prisotnost na trgu naključna ali tehnično neizogibna. Namen prehodnega obdobja je bil upoštevati dejstvo, da so minimalni sledovi gensko spremenjenega materiala lahko včasih prisotni v prehranski verigi ljudi in živali tudi potem, ko je družba Bayer CropScience AG prenehala prodajati semena iz gensko spremenjenih organizmov, in čeprav so bili sprejeti vsi ukrepi, da se prepreči prisotnost gensko spremenjenega materiala.
                  
               
                     (3)
                  
                  
                     Z odločbami 2007/305/ES, 2007/306/ES in 2007/307/ES je bila določena tudi vrsta ukrepov, ki jih je morala družba Bayer CropScience AG sprejeti za zagotovitev učinkovitega umika gensko spremenjenega materiala s trga, in so bile naslovniku naložene obveznosti poročanja.
                  
               
                     (4)
                  
                  
                     Kljub ukrepom, ki jih je družba Bayer CropScience AG sprejela za preprečitev prisotnosti gensko spremenjenih organizmov v skladu z odločbami 2007/305/ES, 2007/306/ES in 2007/307/ES, so bili v proizvodih iz oljne ogrščice odkriti minimalni sledovi. Z Izvedbenim sklepom Komisije 2012/69/EU (5) so bile vse tri odločbe spremenjene, da bi se prehodno obdobje podaljšalo do 31. decembra 2016, dopustna prisotnost gensko spremenjenega materiala v živilih in krmi pa je bila zmanjšana na 0,1 % masnega deleža. Te tri odločbe so bile dodatno spremenjene z Izvedbenim sklepom Komisije (EU) 2016/2268 (6), da bi se prehodno obdobje podaljšalo do 31. decembra 2019, nato pa z Izvedbenim sklepom Komisije (EU) 2019/1562 (7), da bi se prehodno obdobje podaljšalo do 31. decembra 2022.
                  
               
                     (5)
                  
                  
                     Poleg tega je bil z Izvedbenim sklepom Komisije (EU) 2019/1117 (8) v odločbah 2007/305/ES, 2007/306/ES in 2007/307/ES spremenjen naslovnik, in sicer iz Bayer CropScience AG v BASF SE.
                  
               
                     (6)
                  
                  
                     Oktobra 2021 je družba BASF Belgian Coordination Center CommV, podružnica družbe BASF SE, poročala, da so bili kljub sprejetim ukrepom v zadnjih letih v proizvodih iz oljne ogrščice z nadalje padajočim trendom odkriti minimalni sledovi. Takšno vztrajno prisotnost sledov bi bilo mogoče pojasniti z biologijo oljnih ogrščic, saj so semena lahko dolgo speča, ter s kmetijskimi praksami, uporabljenimi za spravilo semen, pri katerih je morda prišlo do nenamernega razsutja, pri čemer je bilo raven prisotnosti sledov težko oceniti ob času sprejetja odločb 2007/305/ES, 2007/306/ES in 2007/307/ES ter izvedbenih sklepov 2012/69/EU, (EU) 2016/2268 in (EU) 2019/1562.
                  
               
                     (7)
                  
                  
                     Glede na navedeno je primerno podaljšati prehodno obdobje do 31. decembra 2025, da se omogoči nadaljnje zmanjšanje preostalih sledov oljnih ogrščic Ms1xRf1, Ms1xRf2 in Topas 19/2 v prehranski in krmni verigi.
                  
               
                     (8)
                  
                  
                     Za nadaljnji prispevek k umiku gensko spremenjenega materiala je primerno tudi, da družba BASF SE nadaljuje z izvajanjem programa v podjetju, ki se zahteva v skladu z odločbami 2007/305/ES, 2007/306/ES in 2007/307/ES, ter zbiranjem podatkov o prisotnosti takega materiala v proizvodih iz oljne ogrščice, ki se uvažajo v Unijo iz Kanade, ki je edina država, kjer so bile gensko spremenjene oljne ogrščice Ms1xRf1, Ms1xRf2 in Topas 19/2 gojene v komercialne namene. Družba BASF SE bi morala o obeh vidikih poročati Komisiji do 1. januarja 2025.
                  
               
                     (9)
                  
                  
                     Družba BASF SE bi morala še naprej zagotavljati stalno razpoložljivost certificiranega referenčnega materiala, da nadzornim laboratorijem omogoči opravljanje analiz v prehodnem obdobju.
                  
               
                     (10)
                  
                  
                     Odločbe 2007/305/ES, 2007/306/ES in 2007/307/ES bi bilo zato treba ustrezno spremeniti.
                  
               
                     (11)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Spremembe Odločbe 2007/305/ES
            Odločba 2007/305/ES se spremeni:
            
                        (1)
                     
                     
                        drugi odstavek člena 1 se nadomesti z naslednjim:
                        „Naslovnik poroča Komisiji o izvajanju navedenega programa in prisotnosti navedenih gensko spremenjenih organizmov v pošiljkah oljne ogrščice iz Kanade v Unijo do 1. januarja 2025.“;
                     
                  
                        (2)
                     
                     
                        odstavek 1 člena 2 se nadomesti z naslednjim:
                        
                           „1.   Prisotnost materiala, ki vsebuje oljno ogrščico ACS-BNØØ4-7, ACS-BNØØ1-4 in hibrid ACS-BNØØ4-7xACS-BNØØ1-4, je iz nje sestavljen ali proizveden, v živilih ali krmi, priglašenih po členu 8(1), točka (a), in členu 20(1), točka (a), Uredbe (ES) št. 1829/2003, je dopustna do 31. decembra 2025, če je ta prisotnost:
                           
                                       (a)
                                    
                                    
                                       naključna ali tehnično neizogibna ter
                                    
                                 
                                       (b)
                                    
                                    
                                       v deležu, ki ne presega 0,1 % masnega deleža.“.
                                    
                                 
                     
                  
         
            Člen 2
            Spremembe Odločbe 2007/306/ES
            Odločba 2007/306/ES se spremeni:
            
                        (1)
                     
                     
                        drugi odstavek člena 1 se nadomesti z naslednjim:
                        „Naslovnik poroča Komisiji o izvajanju tega programa in prisotnosti navedenih gensko spremenjenih organizmov v pošiljkah oljne ogrščice iz Kanade v Unijo do 1. januarja 2025.“;
                     
                  
                        (2)
                     
                     
                        odstavek 1 člena 2 se nadomesti z naslednjim:
                        
                           „1.   Prisotnost materiala, ki vsebuje oljno ogrščico ACS-BNØØ4-7, ACS-BNØØ2-5 in hibrid ACS-BNØØ4-7xACS-BNØØ2-5, je iz nje sestavljen ali proizveden, v živilih ali krmi, priglašenih po členu 8(1), točka (a), in členu 20(1), točka (a), Uredbe (ES) št. 1829/2003, je dopustna do 31. decembra 2025, če je ta prisotnost:
                           
                                       (a)
                                    
                                    
                                       naključna ali tehnično neizogibna ter
                                    
                                 
                                       (b)
                                    
                                    
                                       v deležu, ki ne presega 0,1 % masnega deleža.“.
                                    
                                 
                     
                  
         
            Člen 3
            Sprememba Odločbe 2007/307/ES
            Odstavka 1 in 2 člena 1 Odločbe 2007/307/ES se nadomestita z naslednjim:
            
               
                  „1.   Naslovnik izvaja program v podjetju, da se zagotovi učinkovit umik s trga oljne ogrščice ACS- BNØØ7-1 pri gojenju in proizvodnji semena, ter zbira podatke o prisotnosti navedenega gensko spremenjenega organizma v pošiljkah oljne ogrščice iz Kanade v Unijo.
                  Naslovnik poroča Komisiji o izvajanju navedenega programa in prisotnosti navedenih gensko spremenjenih organizmov v pošiljkah oljne ogrščice iz Kanade v Unijo do 1. januarja 2025.
               
               
                  2.   Prisotnost materiala, ki vsebuje oljno ogrščico ACS-BNØØ7-1, je iz nje sestavljen ali proizveden, v živilih ali krmi, priglašenih po členu 8(1), točka (a), in členu 20(1), točka (a), Uredbe (ES) št. 1829/2003, je dopustna do 31. decembra 2025, če je ta prisotnost:
                  
                              (a)
                           
                           
                              naključna ali tehnično neizogibna ter
                           
                        
                              (b)
                           
                           
                              v deležu, ki ne presega 0,1 % masnega deleža.“.
                           
                        
            
         
         
            Člen 4
            Sprememba vnosov v registru Skupnosti za gensko spremenjena živila in krmo
            Da se upošteva ta sklep, Komisija spremeni vnose v register Skupnosti za gensko spremenjena živila in krmo, določen v členu 28 Uredbe (ES) št. 1829/2003, v zvezi z oljno ogrščico ACS-BNØØ4-7, ACS-BNØØ1-4 in hibridom ACS-BNØØ4-7xACS-BNØØ1-4, oljno ogrščico ACS-BNØØ4-7, ACS-BNØØ2-5 in hibridom ACS-BNØØ4-7xACS-BNØØ2-5 ter oljno ogrščico ACS-BNØØ7-1.
         
         
            Člen 5
            Naslovnik
            Ta sklep je naslovljen na družbo BASF SE, Carl-Bosch-Str. 38, 67063 Ludwigshafen, Nemčija.
         
         
            V Bruslju, 11. maja 2022
            
               
                  Za Komisijo
               
               Stela KIRIAKIDES
               
                  članica Komisije
               
            
         
         
            (1)  UL L 268, 18.10.2003, str. 1.
         
            (2)  Odločba Komisije 2007/305/ES z dne 25. aprila 2007 o umiku hibridne oljne ogrščice Ms1xRf1 (ACS-BNØØ4-7xACS-BNØØ1-4) in proizvodov iz nje s trga (UL L 117, 5.5.2007, str. 17).
         
            (3)  Odločba Komisije 2007/306/ES z dne 25. aprila 2007 o umiku hibridne oljne ogrščice Ms1xRf2 (ACS-BNØØ4-7xACS-BNØØ2-5) in proizvodov iz nje s trga (UL L 117, 5.5.2007, str. 20).
         
            (4)  Odločba Komisije 2007/307/ES z dne 25. aprila 2007 o umiku oljne ogrščice Topas 19/2 (ACS-BNØØ7-1) in proizvodov iz nje s trga (UL L 117, 5.5.2007, str. 23).
         
            (5)  Izvedbeni sklep Komisije 2012/69/EU z dne 3. februarja 2012 o spremembi odločb 2007/305/ES, 2007/306/ES in 2007/307/ES v zvezi s prehodnim obdobjem za sledove hibridne oljne ogrščice Ms1xRf1 (ACS-BNØØ4-7xACS-BNØØ1-4), hibridne oljne ogrščice Ms1xRf2 (ACS-BNØØ4-7xACS-BNØØ2-5) in oljne ogrščice Topas 19/2 (ACS-BNØØ7-1) ter proizvodov iz njih (UL L 34, 7.2.2012, str. 12).
         
            (6)  Izvedbeni sklep Komisije (EU) 2016/2268 z dne 14. decembra 2016 o spremembi odločb 2007/305/ES, 2007/306/ES in 2007/307/ES v zvezi s prehodnim obdobjem za sledove hibridne oljne ogrščice Ms1×Rf1 (ACS-BNØØ4-7×ACS-BNØØ1-4), hibridne oljne ogrščice Ms1×Rf2 (BNØØ4-7×ACS-BNØØ2-5) in oljne ogrščice Topas 19/2 (ACS-BNØØ7-1) ter proizvodov iz njih (UL L 342, 16.12.2016, str. 34).
         
            (7)  Izvedbeni sklep Komisije (EU) 2019/1562 z dne 16. septembra 2019 o spremembi odločb 2007/305/ES, 2007/306/ES in 2007/307/ES v zvezi s prehodnim obdobjem za sledove hibridne oljne ogrščice Ms1×Rf1 (ACS-BNØØ4-7×ACS-BNØØ1-4), hibridne oljne ogrščice Ms1×Rf2 (ACS-BNØØ4-7×ACS-BNØØ2-5) in oljne ogrščice Topas 19/2 (ACS-BNØØ7-1) ter proizvodov iz njih (UL L 240, 18.9.2019, str. 13).
         
            (8)  Izvedbeni sklep Komisije (EU) 2019/1117 z dne 24. junija 2019 o spremembi odločb 2007/305/ES, 2007/306/ES in 2007/307/ES glede spremembe naslovnikov odločb (UL L 176, 1.7.2019, str. 59).